**Styringsdokument for BARDU JEGER- OG FISKERFORENING**

**Foreningens utvalg**

Bardu JFF har en rekke utvalg, uten at disse er såkalt ledende organer. Disse utvalgene er underliggende organer som er underlagt styrets myndighet og som må forholde seg til de vedtak som styret og årsmøtene gjør. Utvalgene skal utarbeide forslag til aktivitetsplan og budsjett for neste år og legge det fram for styret.
Utvalgene skal gjennomføre sine aktiviteter etter at årsmøtet har vedtatt aktivitetsplan og budsjett med eventuelle endringer.
Utvalgene skal utarbeide årsmelding til styret.

Bardu JFF har følgende utvalg som er underlagt og rapporterer til styret:

1. **JAKTUTVALGET**

Jaktutvalget består av 3 medlemmer. Medlemmene velges av årsmøtet for 2 år av gangen. Formannen velges av årsmøtet og har plass i foreningens styre.

Jaktutvalget skal:

1. Planlegge å sette ut i livet ønskelig viltstellstiltak i samråd med foreningens styre samt arbeide for å skaffe jaktmuligheter for medlemmene.
2. Gjennomføre årlig rypetelling i samarbeid med Statskog
3. **FISKEUTVALGET**

Fiskeutvalget består av 4 medlemmer. Medlemmene velges av årsmøtet for 2 år av gangen. Formannen velges av årsmøtet og har plass i foreningens styre.

Fiskeutvalget skal:
1. Planlegge å gjennomføre ønskelige tiltak for fiskestellets område i samsvar med foreningens styre samt arbeide for å skaffe fiskemuligheter for medlemmene.
2. Forvalte foreningens båter, kanoer og kajakker.
3. Gjennomføre aktivitet som har til hensikt å rekruttere medlemmer inn til foreningen samt tilrettelegge for fiskeglede for store og små i bygda.
4. Tilby relevant kursing for foreningens medlemmer i den hensikt å legge til rette for økt kompetanse innenfor fiske.
5. Støtte eller lede prosjekter med kultivering av nærliggende vann.

1. **EIENDOMSUTVALGET**

Eiendomsutvalget består av 4 medlemmer. Medlemmene velges av årsmøtet for 2 år av gangen. Leder velges av årsmøtet og har plass i foreningens styre.

Eiendomsutvalget skal:

1. Administrere utlån av foreningens eiendommer og materiell iht vedtatte regler for eiendomsutvalget.
2. Forestå forvaltning, drift, vedlikehold og utvikling av foreningens eiendommer og materiell ihht regler, aktivitetsplan og budsjett.
3. Føre eiendoms- og materielloversikt for foreningen.
4. **SKYTEUTVALGET**

Skyteutvalget består av 4 medlemmer. Medlemmene velges av årsmøtet for 2 år av gangen. Leder velges av årsmøtet og har plass i foreningens styre.

Skyteutvalget skal:
1. Planlegge å forestå drift av foreningens leirduebaner, samt vedlikehold av
 disse.

1. Drive opplæring i jaktskyting og konkurranseskyting med haglegevær og rifle og riktig behandling av våpen.
2. Arrangere treningsskyting og stevner
3. **UNGDOMSUTVALGET**

Ungdomsutvalget består av 3 medlemmer. Medlemmene velges av årsmøtet for 2 år av gangen. Lederen velges av årsmøtet og har plass i foreningens styre.

Ungdomsutvalget skal:

1. Planlegge samarbeid med skoler, ungdomsmiljøer og organisasjoner for å trekke flere ut i naturen.
2. Arrangere aktiviteter for barn og ungdom.
3. **KVINNEUTVALGET**

Kvinneutvalget består av 3 medlemmer. Medlemmene velges av årsmøtet for 2 år av gangen. Lederen velges av årsmøtet og har plass i foreningens styre.

Ungdomsutvalget skal:

1. Bidra til å trekke flere kvinner med på jakt og fiske
2. Arrangere aktiviteter for kvinner i alle aldre
3. **NORD-NORSK VILLMARKSMESSE ANS**

Bardu JFF eier en tredjedel av Nord-Norsk Villmarksmesse ANS sammen med Bardu Lions og Salangsdalen JFF.
Leder i Bardu JFF er representant til generalforsamlingen i NNV ANS.
For NNV ANS gjelder det egne vedtekter.

Bardu JFF velger 2 styremedlemmer og 1 varamedlem som velges på årsmøtet for 2 år av gangen. En dugnadsansvarlig for BJFF velges for 2 år.
Tiltredelse etter at inneværende års villmarksmesse er avholdt.
Leder velges av årsmøtet og har plass i foreningens styre.